સેકટર-૬માં મકાન ધરાવતા કલોલના ધારાસભ્ય બળદેવજી ઠાકોરે દબાણો દૂર કરવા કમર કસી હતી. સેકટર-૬ની ખુલ્લી જમીનમાં ઝૂંપડાં બાંધીને રહેતા લોકોના કારણે સામાજિક વાતાવરણ બગડતું હોવાની લાગણી સાથે તેમણે આ દબાણો દૂર કરવા માગણી કરી હતી. તેમની આ માગણીના પગલે પાટનગર યોજના વિભાગની ટીમે દબાણો તાત્કાલિક ખસેડ્યા હતા. ત્યાર બાદ દબાણો ફરી ન થાય તે માટે ધારાસભ્ય અને સ્થાનિક કાઉન્સિલરોએ મ્યુનિ.ના સત્તાધિશો સમક્ષ માગણી કરી હતી. જેના પગલે મેયર પ્રવીણભાઈ પટેલે પોતાની ગ્રાન્ટમાંથી સેકટર-૬ની ખુલ્લી જમીનમાં તાર ફેન્સિંગની કામગીરી હાથ ધરવા જણાવ્યુ હતું. આ દરખાસ્તને પણ સ્ટેન્ડિંગ કમિટીની બેઠકમાં મંજૂરી અપાઈ છે.